Protokol nr. 1

om ændringer af vedtægterne for den Europæiske Investeringsbank

FØRSTE DEL

ÆNDRINGER I VEDTÆGTERNE FOR DEN EUROPÆISKE INVESTERINGSBANK

Artikel 1

Protokollen vedrørende vedtægterne for Den Europæiske Investeringsbank ændres således:

- Artikel 3, artikel 4, stk. 1, første afsnit, artikel 11, stk. 2, første, andet og tredje afsnit, artikel 12, stk. 2, og artikel 13, stk. 1, første afsnit, erstattes af nedenstående;

- der tilføjes et nyt fjerde afsnit efter artikel 11, stk. 2, tredje afsnit

"Artikel 3

I overensstemmelse med traktatens artikel 266 er Bankens medlemmer

- Kongeriget Belgien

- Den Tjekkiske Republik

- Kongeriget Danmark

- Forbundsrepublikken Tyskland

- Republikken Estland

- Den Hellenske Republik

- Kongeriget Spanien

- Den Franske Republik

- Irland

- Den Italienske Republik

- Republikken Cypern

- Republikken Letland

- Republikken Litauen

- Storhertugdømmet Luxembourg

- Republikken Ungarn

- Republikken Malta

- Kongeriget Nederlandene

- Republikken Østrig

- Republikken Polen

- Den Portugisiske Republik

- Republikken Slovenien

- Den Slovakiske Republik

- Republikken Finland

- Kongeriget Sverige

- Det Forenede Kongerige Storbritannien og Nordirland."

Artikel 4, stk. 1, første afsnit

"1. Banken tildeles en kapital på 163727670000 EUR, tegnet af medlemsstaterne med følgende beløb [1]:

Tyskland | 26649532500 |

Frankrig | 26649532500 |

Italien | 26649532500 |

Det Forenede Kongerige | 26649532500 |

Spanien | 15989719500 |

Belgien | 7387065000 |

Nederlandene | 7387065000 |

Sverige | 4900585500 |

Danmark | 3740283000 |

Østrig | 3666973500 |

Polen | 3635030500 |

Finland | 2106816000 |

Grækenland | 2003725500 |

Portugal | 1291287000 |

Den Tjekkiske Republik | 1212590000 |

Ungarn | 1121583000 |

Irland | 935070000 |

Slovakiet | 408489500 |

Slovenien | 379429000 |

Litauen | 250852000 |

Luxembourg | 187015500 |

Cypern | 180747000 |

Letland | 156192500 |

Estland | 115172000 |

Malta | 73849000 |

Artikel 11, stk. 2, første, andet og tredje afsnit

"2. Bestyrelsen består af 26 medlemmer og 16 suppleanter.

Medlemmerne udnævnes af Styrelsesrådet for et tidsrum af fem år med et medlem udpeget af hver medlemsstat og et medlem udpeget af Kommissionen.

Suppleanterne udnævnes af Styrelsesrådet for et tidsrum af fem år således:

- to suppleanter udpeget af Forbundsrepublikken Tyskland

- to suppleanter udpeget af Den Franske Republik

- to suppleanter udpeget af Den Italienske Republik

- to suppleanter udpeget af Det Forenede Kongerige Storbritannien og Nordirland

- en suppleant udpeget efter fælles aftale af Kongeriget Spanien og Den Portugisiske Republik

- en suppleant udpeget efter fælles aftale af Kongeriget Belgien, Storhertugdømmet Luxembourg og Kongeriget Nederlandene

- en suppleant udpeget efter fælles aftale af Kongeriget Danmark, Den Hellenske Republik og Irland

- en suppleant udpeget efter fælles aftale af Republikken Østrig, Republikken Finland og Kongeriget Sverige

- tre suppleanter udpeget efter fælles aftale af Den Tjekkiske Republik, Republikken Estland, Republikken Cypern, Republikken Letland, Republikken Litauen, Republikken Ungarn, Republikken Malta, Republikken Polen, Republikken Slovenien og Den Slovakiske Republik

- en suppleant udpeget af Kommissionen."

Følgende tilføjes som nyt fjerde afsnit i artikel 11, stk. 2:

"Bestyrelsen udpeger ved selvsupplering seks eksperter uden stemmeret: tre som medlemmer og tre som suppleanter."

Artikel 12, stk. 2

"2. Medmindre andet er bestemt i disse vedtægter, træffes bestyrelsens beslutninger af mindst en tredjedel af de stemmeberettigede medlemmer, der repræsenterer mindst 50 % af den tegnede kapital. Kvalificeret flertal kræver et samlet antal af 18 stemmer og 68 % af den tegnede kapital. Bankens forretningsorden fastsætter antallet af medlemmer, hvis tilstedeværelse er en forudsætning for bestyrelsens beslutningsdygtighed."

Artikel 13, stk. 1, første afsnit

"1. Direktionen består af en formand og otte næstformænd, der på forslag af bestyrelsen udnævnes af Styrelsesrådet for et tidsrum af seks år. Deres mandat kan fornyes."

ANDEN DEL

OVERGANGSBESTEMMELSER

Artikel 2

Kongeriget Spanien indbetaler 309686775 EUR svarende til sin andel af den indbetalte kapital til den tegnede kapitalforøgelse. Dette beløb indbetales i otte lige store rater, der forfalder den 30.9.2004, 30.9.2005, 30.9.2006, 31.3.2007, 30.9.2007, 31.3.2008, 30.9.2008 og 31.3.2009 [2].

Kongeriget Spanien bidrager med beløb, der indbetales i otte lige store rater på ovennævnte datoer, til reserverne og henlæggelser med karakter af reserver samt til det beløb, der skal overføres til reserver og henlæggelser, og som udgøres af saldoen på driftsregnskabet ved udgangen af den måned, der går forud for tiltrædelsen, således som opført på bankens statusopgørelse, idet beløbene svarer til 4,1292 % af reserverne og henlæggelserne.

Artikel 3

De nye medlemsstater indbetaler fra tiltrædelsesdatoen følgende beløb svarende til deres andel af den indbetalte kapital til den tegnede kapital som fastlagt i artikel 4 i vedtægterne [3].

Polen | 181751525 EUR |

Den Tjekkiske Republik | 60629500 EUR |

Ungarn | 56079150 EUR |

Slovakiet | 20424475 EUR |

Slovenien | 18971450 EUR |

Litauen | 12542600 EUR |

Cypern | 9037350 EUR |

Letland | 7809625 EUR |

Estland | 5758600 EUR |

Malta | 3692450 EUR |

Disse beløb indbetales i otte lige store rater, der forfalder den 30.9.2004, 30.9.2005, 30.9.2006, 31.3.2007, 30.9.2007, 31.3.2008, 30.9.2008 og 31.3.2009 [4].

Artikel 4

De nye medlemsstater bidrager med beløb, der indbetales i otte lige store rater på de i artikel 3 nævnte datoer, til reserverne og henlæggelser med karakter af reserver samt til det beløb, der skal overføres til reserver og henlæggelser, og som udgøres af saldoen på driftsregnskabet ved udgangen af den måned, der går forud for tiltrædelsen, således som opført på bankens statusopgørelse, idet beløbene svarer til følgende procentdele af reserverne og henlæggelserne [5]:

Polen | 2,4234 % |

Den Tjekkiske Republik | 0,8084 % |

Ungarn | 0,7477 % |

Slovakiet | 0,2723 % |

Slovenien | 0,2530 % |

Litauen | 0,1672 % |

Cypern | 0,1205 % |

Letland | 0,1041 % |

Estland | 0,0768 % |

Malta | 0,0492 % |

Artikel 5

Kongeriget Spanien og de nye medlemsstater indbetaler den kapital og foretager de indbetalinger, der er omhandlet i artikel 2, 3 og 4 i denne protokol, kontant i euro, medmindre Styrelsesrådet med enstemmighed træffer anden afgørelse.

Artikel 6

1. Ved tiltrædelsen udnævner Styrelsesrådet et bestyrelsesmedlem fra hver af de nye medlemsstater, samt suppleanter som fastsat i artikel 11, stk. 2, i vedtægterne.

2. De således udnævnte medlemmers og suppleanters mandat udløber med slutningen af det årsmøde i Styrelsesrådet, hvor årsberetningen vedrørende regnskabsåret 2007 gennemgås.

3. Ved tiltrædelsen udpeger bestyrelsen ved selvsupplering eksperterne og deres suppleanter.

[1] De anførte tal for de nye medlemsstater er vejledende og bygger på Eurostats prognose for 2002 (New Cronos-databasen)."

[2] Disse datoer er baseret på den forudsætning, at de nye medlemsstater faktisk tiltræder senest to måneder inden den 30.9.2004.

[3] De anførte tal er vejledende og bygger på Eurostats prognose for 2002 (New Cronos-databasen).

[4] Disse datoer er baseret på den forudsætning, at de nye medlemsstater faktisk tiltræder senest to måneder inden den 30.9.2004.

[5] De anførte tal er vejledende og bygger på Eurostats prognose for 2002 (New Cronos-databasen).

--------------------------------------------------